b'\n_START_ARTICLE_\nSanta Maria in Aracoeli\n_START_PARAGRAPH_\nSanta Maria in Aracoeli (it. Basilica di Santa Maria in Aracoeli, lot. Basilica Sanctae Mariae de Ara coeli) \xe2\x80\x93 Romoje, Kapitolijaus kalvoje, stovinti ba\xc5\xbeny\xc4\x8dia.\n_START_SECTION_\nIstorija\n_START_PARAGRAPH_\nSanta Maria in Aracoeli ba\xc5\xbeny\xc4\x8dia pastatyta auk\xc5\xa1\xc4\x8diausioje Kapitolijaus kalvos vietoje, kur Antikin\xc4\x97s Romos laikais buvo miestelis. Pagal legend\xc4\x85, imperatorius Augustas pastat\xc4\x97 ten aukur\xc4\x85 \xe2\x80\x9eDievo pirmagimiui\xe2\x80\x9c, kur\xc4\xaf i\xc5\xa1prana\xc5\xa1avo Sibil\xc4\x97s, numa\xc4\x8diusios Kristaus gimim\xc4\x85. Prad\xc5\xbeioje buvo kaip vienuolynas priklaus\xc4\x99s graik\xc5\xb3 vienuoliams, 883 m. ba\xc5\xbeny\xc4\x8dia perduota benediktinams, o 1250 m. atiduota pranci\xc5\xa1konams._NEWLINE_Ba\xc5\xbeny\xc4\x8dioje yra saugomos \xc5\xa0v. Elenos relikvijos, Pinturicchio sukurtos freskos. \xc4\x8cia yra popie\xc5\xbeiaus Honorijaus IV-ojo, bei \xc4\xafvairi\xc5\xb3 Romos aristokrat\xc5\xb3 \xc5\xa1eim\xc5\xb3 kapai su antkapiais. Ankapius suk\xc5\xabr\xc4\x97 Donatelas ir Mikeland\xc5\xbeelas.\n_START_SECTION_\nArchitekt\xc5\xabra\n_START_PARAGRAPH_\n\xc4\xae Santa Maria in Aracoeli ba\xc5\xbeny\xc4\x8di\xc4\x85 veda 124 pakop\xc5\xb3 laiptai, pastatyti architekto S. Andreazio (it. Simone Andreozzi) 1348 m. Ba\xc5\xbeny\xc4\x8dios roman\xc5\xb3 stiliaus raudon\xc5\xb3 plyt\xc5\xb3 fasadas yra nebaigtas, matomi XIII a. pabaigos mozaik\xc5\xb3 fragmentai. Nav\xc5\xb3 skliautai sudaryti i\xc5\xa1 122 kolon\xc5\xb3. Ba\xc5\xbeny\xc4\x8dios viduje, vir\xc5\xa1 \xc4\xaf\xc4\x97jimo, sien\xc4\x85 puo\xc5\xa1i\xc4\x85 Pietro Kavalinio (it. Pietro Cavallini) mozaika vaizduojanti Madona su k\xc5\xabdikiu ir dviem angelais. Lubos i\xc5\xa1puo\xc5\xa1tos paauksuotomis freskomis, skirtos Markantonijaus Kolonos (it. Marcantonio Colonna) garbei, kuris 1571 m. laim\xc4\x97jo Lepanto m\xc5\xab\xc5\xa1\xc4\xaf prie\xc5\xa1 turkus (puo\xc5\xa1yba baigta 1575 m.)_NEWLINE_Sakyklos, esan\xc4\x8dios centrini\xc5\xb3 nav\xc5\xb3 gale, sukurtos XII a. meninink\xc5\xb3 Lorenzo Kosmati ir jo s\xc5\xabnaus D\xc5\xbeiakobo (it. Lorenzo ir Jacopo di Cosma), gausiai dekoruotos. Kairiojoje navoje yra nedidel\xc4\x97 \xc5\xa0v. Elenos oktgono koply\xc4\x8dia, tai vieta, kur buvo altorius i\xc5\xa1 imperatoriaus Augusto legendos, o po juo, 15 cm \xc5\xbeemiau, yra balto marmuro altorius, i\xc5\xa1puo\xc5\xa1tas skulpt\xc5\xabromis ir Kosmati meninink\xc5\xb3 mozaikomis.'